Мура (Швэцыя) — Вікіпэдыя
Мура (Швэцыя)
швэдз. Mora
Царква Муры. На пярэднім пляне: статуя Сьвятога Міхала з драконам.
Плошча: 12,36 км²
колькасьць: 12 602 чал.
шчыльнасьць: 1019,58 чал./км²
Геаграфічныя каардынаты: 61°0′17″ пн. ш. 14°32′21″ у. д.﻿ / ﻿61.00472° пн. ш. 14.53917° у. д.﻿ / 61.00472; 14.53917Каардынаты: 61°0′17″ пн. ш. 14°32′21″ у. д.﻿ / ﻿61.00472° пн. ш. 14.53917° у. д.﻿ / 61.00472; 14.53917
Мура на мапе Швэцыі
Му́ра (['muːra], па-швэдзку: Mora) — горад у цэнтральнай частцы Швэцыі, у лэне Далярна, у аднайменным ляндскапе. Цэнтар аднайменнай камуны. Вядомы як месца арганізацыі і фінішу лыжнага маратону Васалёпэт і як радзіма швэдзкага мастака Андэрса Цорна. Насельніцтва 12 602 чалавекі (на 31 сьнежня 2015).
Назва гораду паходзіць ад старажытнашвэдзкага mor — «шчыльны лес на балоцістай зямлі».
Помнік Густаву Вазу ў цэнтры Муры
Упершыню Мура згадваецца ў 1325 г., але магчыма, паселішча існавала ўжо ў XIII стагодзьдзі. У 1520 швэдзкі шляхціц Густаў Ваза ўцякаў праз Далярну ад перасьледу датчанаў. У Муры, ля мясцовай царквы ён заклікаў месьцічаў да паўстаньня супраць дацкага панаваньня, але яны яго спачатку не паслухаліся, і іх будучы кароль пабёг далей, у бок Нарвэгіі. Падумаўшы над словамі Вазы, месьцічы ўсё ж вырашылі падтрымаць яго ідэю і паслалі двух лыжнікаў дагнаць яго: гэта адбылося ў мястэчку Сэлен. Ваза вярнуўся ў Муру і ўзначаліў антыдацкае паўстаньне, якое скончылася атрыманьнем Швэцыяй незалежнасьці і каранацыяй Густава Вазы на швэдзкі сталец.
XVII стагодзьдзе стала цёмнай старонкай гісторыі гораду, бо прайшло пад знакам шматлікіх вядзьмарскіх працэсаў, што ўнесьлі жыцьцё дзясяткам чалавек. У наступным стагодзьдзі, у выніку шэрагу неўраджайных гадоў, многія жыхары Муры шукалі заработку ў Стакгольме, але потым усё ж вярталіся ў родныя мясьціны. У канцы XVIII стагодзьдзя ў Муры пачалі вырабляць насьценныя гадзіньнікі, а з 1860-х гг. — швейныя машынкі. У канцы XIX стагодзьдзя чыгунка злучыла Муру зь іншымі часткамі Швэцыі.
Хата, у якой нарадзіўся і жыў Андэрс Цорн
Музэй Андэрса Цорна і хата, дзе ён нарадзіўся.
Дом лыжнага маратону Васалёпэт і фінішны пункт гэтага забегу.
Статуя Густава Вазы працы Андэрса Цорна (на месцы фінішу Васалёпэту).
Царква Муры
Томтэлянд, або Краіна Томтэна — тэматычны парк, прысьвечаны гэтаму швэдзкаму мітычнаму пэрсанажу, якому прыкладна адпавядае беларускі Зюзя.
Вытворчасьць далярнскіх конікаў у Нюснэсе (у навакольлі Муры).
Андэрс Цорн — швэдзкі мастак
Нільс Карлсан (вядомы таксама як Мура-Нісэ, т. б. Нільс з Муры) — швэдзкі лыжнік, шматразовы пераможца маратону Васалёпэт
Юакім Канс — удзельнік гэві-мэтал гурту Hammerfall
Мура (Швэцыя) — сховішча мультымэдыйных матэрыялаў
Атрымана з «https://be-tarask.wikipedia.org/w/index.php?title=Мура_(Швэцыя)&oldid=1919255»